OpenLLM-France/wikimedia huggingface dataset:
# Tecnam P2006T

El Tecnam P2006T és un avió lleuger bimotor dissenyat per l'empresa aeronàutica italiana Costruzioni Aeronautiche Tecnam. Compta amb una configuració amb ala alta i 4 places, i va realitzar el seu primer vol el 13 de setembre de 2007.

## Variants
### P2006T

    Versió estàndard civil.

### P2006T MRI

    Versió militar de patrulla Multi-sensor Reconeixement i Identificació.

## Especificacions (P2006T)

Dades de Tecnam
Característiques generals
* Tripulació: 1
* Capacitat: 4 (incloent el pilot)
* Càrrega útil: 411 kg
* Longitud: 8,7 m
* Envergadura: 11,40 m
* Alçada: 2,90 m
* Superfície de l'ala 14,8 m²
* Pes buit: 819 kg
* Pes màxim d'enlairament: 1.230 kg
* Motors: 2× 4 cilindres oposats amb refrigeració combinada líquida/per aire Rotax 912 S3, 100 cv x 2 cada un
* Hèlixs: MT de 2 pales i velocitat constant
Rendiment
* Velocitat de creuer: 150 nusos (278 km/h)
* Velocitat d'entrada en pèrdua: 55 nusos (102 km/h)
* Abast: 1.239 km
* Sostre de servei: 14.000 peus (7.267 m)
* Ràtio d'ascens: 1.036 peus/min (5,3 m/s)

## Vegeu també
### Models semblants

* Diamond DA42

### Altres dissenys de Tecnam

* Tecnam P2002 Sierra
* Tecnam P2008

## Referències

* ↑ Pia Bergqvist, Tecnam Twin, Flying, setembre de 2011, pàg. 52-59
* ↑ Yáñez, Roberto «Tecnam's low-cost surveillance twin». Combat Aircraft. Key Publishing, 14, 01-01-2013, pàg. 19. ISSN: 2041-7470.
* ↑ Prestacions oficials segons el fabricant http://www.tecnam.com/aircraft/p2006t/

## Enllaços externs

* Pàgina de Tecnam sobre el P2006T
# Hermos (divinitat)

En la mitologia grega, Hermos (en grec antic: Ἕρμος, llatí: Hermus) era una divinitat fluvial, fill d'Oceà i Tetis i germà de les Oceànides. Era el déu del riu Hermos, que neix a la regió de Frígia i desemboca a la Jònia, a prop de Focea.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. D'Homer al segle ii dC. Enciclopèdia Catalana - Fundació Institut Cambó, 2015, p. 782. ISBN 9788441224223.
* ↑ Hesíode, Teogonia, 334.
* ↑ Claudià, El Rapte de Prosèrpina, II 55.
* ↑ «Hermos». Theoi. Aaron J. Atsma.
Viccionari
# Gravina in Puglia

Gravina in Puglia és un municipi italià, situat a la regió de la Pulla i a la Ciutat metropolitana de Bari. L'any 2005 tenia 43.671 habitants.
# Còlit cuabrú

El còlit cuabrú (Oenanthe scotocerca) és una espècie d'ocell de la família dels muscicàpids (Muscicapidae) pròpia de l'Àfrica central. Es troba al Txad, Eritrea, Etiòpia, Kenya, Somàlia, Sudan i Uganda. Habita les sabanes, matollars i pastures subtropicals o tropicals. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «còlit cuabrú». Diccionari dels ocells del món. TERMCAT. [Consulta: 27 gener 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 712. ISBN 978-84-16728-37-4.
* ↑ BirdLife International. «Brown-tailed Chat. Oenanthe scotocerca» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 27 gener 2021].
# Tecnam P2008

El Tecnam P2008 és una avioneta monomotor, d'ala alta i 2 places fabricat a Itàlia però adreçat inicialment al mercat d'aviació general dels Estats Units. Va ser el primer disseny de Tecnam en incorporar elements en materials compòsit. Va ser presentat al festival aeri AERO Friedrichshafen de 2009, començant les entregues el desembre del mateix any.

## Disseny i desenvolupament

El P2008 té una configuració convencional d'avioneta d'alta alta, semblant als models anteriors de la companyia com el Tecnam P92 i el P2004. La diferència principal és que el P2008 incorpora un fuselatge de fibra de carboni, tot i que les ales i l'estructura caudal són fabricats amb els clàssics aliatges d'alumini. El primer vol es va realitzar el 30 de setembre de 2008.
Existeixen múltiples variants d'aquest disseny adaptades a diverses normatives presents als mercats com l'LSA dels Estats Units, ultralleugers, ELA1 o l'europea CS-VLA.

## Variants
### P2008

    Model base amb un motor Rotax 912ULS de 100 cv.

### P2008 TC

    Model amb motor turbo Rotax 914 de 115 cv i hèlix de 3 àleps.

### P2008 JC

    Versió certificada segons la normativa europea EASA CS-VLA.

## Especificacions

Dades de Jane's All the World's Aircraft 2011/12
Característiques generals
* Capacitat: 2
* Longitud: 6,93 m
* Envergadura: 8,80 m
* Alçada: 2,46 m
* Perfil: NACA 63A
* Relació d'aspecte: 6,7
* Pes màxim d'enlairament: 600 kg
Rendiment
* Velocitat de creuer: 215 km/h
* Velocitat d'entrada en pèrdua: 73 km/h
* Abast: 1.277 km
* Sostre de servei: 4.265 m
* Ràtio d'ascens: 5,85 m/s a nivell del marAviònica
* Instrumentació estàndard vàlida per a regles de vol visual VFR, basada en 2 pantalles multifunció EFIS.

## Referències

* ↑ Bayerl, Robby; Martin Berkemeier; et al: World Directory of Leisure Aviation 2011-12, page 80. WDLA UK, Lancaster UK, 2011. ISSN 1368-485X
* 1 2 3 4 Tacke, Willi; Marino Boric; et al: World Directory of Light Aviation 2015-16, page 82. Flying Pages Europe SARL, 2015. ISSN 1368-485X
* 1 2 3 Jackson, Paul. Jane's All the World's Aircraft 2011-12. Redhill, UK: IHS Jane's, 2011, p. 394–6. ISBN 978-0-7106-2955-5.
* ↑ Alton K. Marsh «Luxury Level LSA». AOPA Pilot, 01-04-2014, pàg. 66.

## Vegeu també

* Tecnam P2002 Sierra
* Tecnam P2006T

## Enllaços externs

* Tecnam P2008 - Lloc web oficial
# Squalidus wolterstorffi

Squalidus wolterstorffi és una espècie de peix cipriniforme de la família dels ciprínids.

## Morfologia

Els mascles poden assolir els 10 cm de longitud total.

## Distribució geogràfica

Es troba a la Xina.

## Referències

* 1 2 FishBase (anglès)
* ↑ Hwang, H.C., I.Y. Chen i P.C. Yueh 1988 The freshwater fishes of China in colored illustrations. Vol. 2 Shanghai Sciences and Technology Press, Shanghai, Xina. 201 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Jin, X. 1991 Gobioninae. p. 185-223. A J.-H. Pan, L. Zhong, C.-Y. Zheng, H.-L. Wu i J.-H. Liu (eds). 1991. The freshwater fishes of Guangdong Province. Guangdong Science and Technology Press, Guangzhou, Xina. 589 pp.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Superior

«Superior» té aquests significats:
* Superior o supervisor, que està per sobre d'altres elements, inferiors i subordinats a ell, a una jerarquia
* Toponímia:
** Superior (Arizona)
** Superior (Colorado)
** Superior (Iowa)
** Superior (Montana)
** Superior (Nebraska)
** Superior (Wisconsin)
** Superior (Wyoming)
** Llac Superior, un dels Grans Llacs d'Amèrica del Nord
Viccionari
# Temple de Tutmosis I

El Temple de Tutmosis I és un petit temple a la zona de necròpolis de l'oest de Luxor, al sud del Ramesseum i al nord-est de Madinet Habu. Pràcticament no en queda res actualment.

## Referències

* ↑ «Hallan una gran necrópolis (saqueada) de la dinastía XVIII» (en castellà), 31-03-2016. [Consulta: 9 maig 2021].
# Teorema de la gràfica tancada

En matemàtiques, concretament en anàlisi funcional, el teorema de la gràfica tancada és un dels resultats bàsics. El seu enunciat és el següent:
Si $X$ i $Y$són espais de Banach i $T:X\to Y$ és un operador lineal, aleshores $T$ és continu si i sols si la seva gràfica $G(T)=\{(x,y)\in X\times Y;y=Tx\}$ és un subconjunt tancat de $X\times Y$, amb la topologia producte.
La demostració habitual es basa en el teorema de l'aplicació oberta.
Per definició, els operadors que tenen gràfica tancada reben el nom d'operadors tancats. A causa del teorema de la gràfica tancada, aquesta definició només és rellevant quan l'operador $T$ només està definit en un subespai $D(T)\subset X$, que rep el nom de domini de $T$. Un exemple molt típic seria l'operador derivada, amb $X=Y={\mathcal {C}}[a,b]$, que és tancat, però que $D(T)={\mathcal {C}}^{1}[a,b]$. Si no hi ha confusió, de vegades aquests operadors s'anomenen tancats no fitats.

## Referències

* ↑ Rudin, Walter. Functional Analysis. New Delhi: Tata MacGraw-Hill, 1973.
* ↑ Brézis, Haim. Functional analysis, Sobolev spaces and partial differential equations (en anglès). Nova York: Springer, 2011. ISBN 9780387709130.
# Termes d'Antoní

Les termes d'Antoní eren un edifici monumental romà dedicat a banys calents i freds, situat al recinte arqueològic de Cartago, a Tunísia.
Va ser l'edifici principal de la Cartago romana i es va construir a la vora del mar en temps de l'emperador Antoní Pius (142-162). Actualment forma part del que es coneix com a Jaciment arqueològic de Cartago, i només en resta el soterrani, amb les sales amb voltes que aguantaven les sales de bany que eren al damunt. A l'eix central, hi havia un gran frigidari (zona de banys freds) de 47 x 22 metres, aguantat per vuit grans columnes de granit, de les quals només una ha estat reconstruïda per mostrar l'efecte als visitants i representar l'altura real, que era de 15 metres, incloent-hi el capitell. També a l'eix central hi havia la sala de banys calents (caldari), en forma de cúpula. D'una part i de l'altra, se situaven simètricament les diverses sales, totes a l'entorn del pati o cort amb sostre, que constituïa la palestra. L'edifici era gegantí, com es pot veure en la reconstrucció exhibida a l'entrada.
Les termes van ser objecte d'una restauració important entre els anys 388 i 392, després de què un terratrèmol va fer caure una gran part de les voltes del frigidari (sala freda). Més tard, els soterranis del caldarium (sala calenta) van ser usats com a taller d'un terrissaire, però les termes van seguir funcionant durant la dominació del territori per l'Imperi Romà d'Orient, encara que només en part. Aquesta reorganització es podria haver dut a terme cap a l'any 530.
El lloc es va abandonar definitivament l'any 638 segons alguns autors. Les restes de les termes van servir de material de construcció, perquè la seva situació vora el mar feia possible el trasllat dels marbres a Tunis i encara més lluny, a Pisa, a Gènova i fins i tot a Canterbury.
A l'àrea de les termes, hi ha també els recintes arqueològics romans del Decumanus nord (III a V) i del Cardo est (XVI a XVII), amb vil·les privades amb mosaics, i la basílica anomenada de Dermech, descoberta al segle xix, que, tot i que en resta molt poca cosa, s'hi va trobar un mosaic rellevant.
* Columnes
* Columnes
* Ruïnes
* Ruïnes
* Ruïnes
* Ruïnes
* Ruïnes
* Reconstrucció en dibuix
* Maqueta de les termes d'Antoní

## Referències

* ↑ Thébert, Yvon. Thermes romains d’Afrique du Nord et leur contexte méditerranéen. Roma: École française de Rome, 2003, p. 142-143. ISBN 9782728303984.
* 1 2 Lézine, Alexandre. Les thermes d'Antonin à Carthage. Tunis: Société tunisienne de diffusion, 1969, p. 32-33, 68.
* ↑ Lézine, Charles; Charles Picard «Observations sur la ruine des thermes d'Antonin à Carthage». Comptes-rendus des séances de l année - Académie des inscriptions et belles-lettres, 100, 4, 1956, pàg. 32, 54.
# Tales from the Darkside: The Movie

Tales from the Darkside és una pel·lícula estatunidenca dirigida per John Harrison, estrenada el 1990.

## Argument

Per evitar acabar menjat per una caníbal, un noi explica al seu botxí tres històries de terror: a Lot 249 una mòmia ressuscitada per una venjança, a Cat From Hell un gat negre malèfic acorralat per un assassí a sou, i a Lover's Vow un pacte tancat entre un monstre alat i un artista perdut.

## Repartiment

* Introducció:
** Deborah Harry com a Betty
** David Forrester com a capellà
** Matthew Lawrence com a Timmy
* Lot 249:
** Christian Slater com a Andy
** Robert Sedgwick com a Lee
** Steve Buscemi com a Bellingham
** Donald Van Horn com a Moving Man
** Michael Deak com a la mòmia
** Julianne Moore com a Susan
** George Guidall com a director del museu
** Kathleen Chalfant com a Dean
** Ralph Marrero com a Cabbie
* Cat From Hell:
** David Johansen com a Halston
** Paul Greeno com a Cabbie
** William Hickey com a Drogan
** Alice Drummond com a Carolyn
** Dolores Sutton com a Amanda
** Mark Margolis com a Gage
* Lover's Vow:
** James Remar com a Preston
** Ashton Wise com a Jer
** Philip Lenkowsky com a Maddox
** Robert Klein com a Wyatt
** Rae Dawn Chong com a Carola

## Premis

* Gran premi al Festival internacional de cinema fantàstic d'Avoriaz 1991.
# Tales de Sició

Tales de Sició (en llatí Thales o també Thaletas, en grec antic Θαλῆς, Θαλήτας) va ser un pintor grec.
Diògenes Laerci el menciona amb el nom de μεγαλοφυής (de molt bona figura). En el mateix passatge, Diògenes esmenta les pintures d'un Tales que apareixen també a l'obra de Duris de Samos, i que cal pensar que és el mateix personatge. Sembla probable que es tracti també de la mateixa persona que era escultor i apareix a una obra de Teodor Hirtacè ( Ἕλληνες Φειδίαν Θαλῆν τε καὶ Ἀπελλῆν, τὸν μὲν λιθοξοϊκῆς, τὸν δ᾽ αὖ πλαστικῆς, Ἀπελλῆν δὲ γραφικῆς ἕνεκα καὶ τῶν ἐκεῖθεν χαρίτων ἐθαύμαζον, que el compara amb Fídies i Apel·les. Aquest autor bizantí tardà el situa al mateix nivell que els millors escultors i pintors de l'antiguitat, el que se sorprenent en un pintor i escultor pràcticament desconegut. Sobre treballar en dos camps en canvi, hi ha diversos casos testimoniats en què un mateix artista destacà en els dos.

## Referències

* ↑ Thales of Sycion a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 1019
# The Lion and the Witch

The Lion and the Witch fou un EP en directe que va publicar la banda estatunidenca Weezer el 24 de novembre de 2002. El treball es va gravar al Japó mentre el grup promocionava l'àlbum Maladroit, i és llançar com una edició limitada de només 25.000 còpies.
Igual com la creació de Maladroit, aquest EP també va provocar moltes desavinences entre el grup i la discogràfica Geffen Records. El grup volia un EP de vuit cançons amb un envàs especial, però la discogràfica considerava que era massa car i vuit eren massa cançons. Finalment es van incloure cinc cançons més una instrumental oculta anomenada "Polynesia". Durant la gravació de l'EP, el grup va cometre dos errors en les cançons en directe: a "El Scorcho", Rivers Cuomo va cantar el tercer vers quan tocava cantar el segon i a "Holiday", Scott Shriner es va oblidar de cantar el seu vers. La portada de l'àlbum fou dissenyada pel duo Kozyndan. En les notes hi apareixen diverses cartes de fans japoneses amb un anglès xampurrejat.

## Llista de cançons

Totes les cançons foren escrites i compostes per Rivers Cuomo excepte "Polynesia" per Scott Shriner.

## Referències

* ↑ Marlin, Brooks. «The Lion and The Witch» (en anglès). Everything2.com. [Consulta: 20 febrer 2010].
* ↑ «Weezer - The Lion And The Witch» (en anglès). discogs. [Consulta: 20 febrer 2010].

## Enllaços externs

* The Lion and the Witch a MusicBrainz
# Teixidor social comú

El teixidor social comú o senzillament teixidor social (Ploceus cucullatus) és una espècie d'ocell de la família dels plocèids (Ploceidae) que habita sabanes, boscos clars, pantans i ciutats de la major part de l'Àfrica Subsahariana. Introduït a l'Hispaniola, Mascarenyes, São Tomé i altres indrets.

## Referències

* ↑ «Teixidor social comú». Cercaterm. TERMCAT, Centre de Terminologia. Rev. 20/02/2022(català)
* ↑ Fitxa del Teixidor social a Birdguides Arxivat 2012-11-08 a Wayback Machine. Rev. 20/01/2013 (anglès)
# Teodor Cutula

Teodor Cutula, en llatí Theodorus, en grec antic Θεόδωρος Κουτύλα, fou un escriptor romà d'Orient, amic i contemporani de l'historiador romà d'Orient Nicèfor Gregoràs.
Se'n conserva una carta escrita al seu amic publicada a l'Elogia de Jean Boivin (París 1702).

## Referències

* ↑ 28.Theodorus a: William Smith (editor), A Dictionary of Greek and Roman biography and mythology. Vol. III. Boston: Little, Brown & Comp., 1867, p. 1050
# Teodor Cinulc

Teodor Cinulc (grec antic: Θεόδωρος ὁ Κύνουλκος, llatí: Theodorus Cynulcus) és un dels protagonistes del Deipnosofistes d'Ateneu de Naucratis. És insegur si és un personatge fictici o si Ateneu es basà en un personatge històric.
És presentat com un filòsof cínic nadiu de Megalòpolis, a l'Arcàdia. El malnom de Cinulc (grec antic: Κύνουλκος, Kýnūlkos) vol dir 'cap dels cínics'.

## Referències

* ↑ Smith, William. «30.Theodorus Cynulcus». A: A Dictionary of Greek and Roman biography and mythology. Vol. III. Boston: Little, Brown & Comp., 1867, p. 1050-1051.
# Teodosi de Siracusa

Teodosi (en llatí Theodosius , en grec Θεὸδοσιος) fou un historiador romà d'Orient del segle x, nadiu de Siracusa on era monjo.
Va escriure un relat de la conquesta de Siracusa pels musulmans en forma de carta a Lleó Diaca.

## Referències

* ↑ 7.Theodosius a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1072
# Teodosi de Kíev

* Per a altres significats, vegeu «Teodosi».
Teodosi de Kíev, Teodosi de les Coves o Teodosi de Pečerska (ucraïnès: Феодо́сій Пече́рський; rus: Феодосий Печерский) (Vasilev, Rus de Kíev, 1029 - Kíiv, 3 de maig de 1074) fou un monjo rus, introductor del monaquisme cenobític a la Rus de Kíev i cofundador del monestir de les Coves de Kíiv. És venerat com a sant per l'Església Ortodoxa Russa.

## Biografia

Teodosi era monjo al monestir de les Coves de Kíiv, on fou elegit abat en marxar-ne Barlaam, proposat pel fundador del monestir, Antoni de Kíev. Com a abat, reformà la disciplina monàstica, fent-la més rigorosa en l'abstinència, el dejuni i el rigor. Volgué donar una nova regla a la comunitat i hi establí la regla de Sant Teodor Estudita, que des d'allí es difongué a tots els monestirs de l'Església Ortodoxa Russa.

## Veneració

Teodosi fou canonitzat com a sant per l'Església Ortodoxa Russa en 1106, celebrant-ne la festa el dia 3 de maig.
El 1091, Nèstor el Cronista en trobà el cos incorrupte, que fou portat a l'església del monestir. L'Església Ortodoxa també celebra, el 14 d'agost, la translació del cos del sant.

## Referències

* ↑ Osyp Zinkevych, Andrew Sorokowski. A Thousand Years of Christianity in Ukraine: An Encyclopedic Chronology (en anglès). Smoloskyp Publishers and the National Committee to Commemorate the Millenium of Christianity in Ukraine, 1998. ISBN 9780914834588.

## Enllaços externs

* Venerable Theodosius the Abbot of the Kiev Far Caves Monastery, and Founder of Coenobitic Monasticism in Russia
# Terlan

Terlan (italià Terlano) és un municipi italià, dins de la província autònoma de Tirol del Sud. És un dels municipis del districte d'Überetsch-Unterland. L'any 2007 tenia 4.040 habitants. Comprèn les fraccions de Siebeneich (Settequerce) i Vilpian (Vilpiano). Limita amb els municipis de Andrian (Andriano), Eppan (Appiano), Bolzano (Bozen), Gargazon (Gargazzone), Mölten (Meltina), Nals (Nalles), i Jenesien (San Genesio Atesino).

## Situació lingüística

| Pertinença lingüística (cens 2001) | 86,62% alemany |
| Pertinença lingüística (cens 2001) | 13,09% italià |
| Pertinença lingüística (cens 2001) | 0,30% ladí |

## Administració

Llista d'alcaldes :
| Període | Identitat | Partit |
| 2004- | Klaus Runer | SVP |
# Teoria de les col·lisions

La teoria de les col·lisions és una teoria que explica de manera quantitativa la velocitats de les reaccions químiques elementals en fase gasosa. Es fonamenta en el supòsit que una reacció química es produeix en xocar dues molècules amb la suficient energia cinètica i orientació adequada que permetin la ruptura d'enllaços entre els àtoms.
Fou proposada de forma independent pel químic alemany Max Trautz (1880-1960) el 1916 i de forma més clara i explícita pel químic britànic William C. McCullagh Lewis (1885-1956) el 1918.
Les hipòtesis en les quals es fonamenta aquesta teoria són:
* Una reacció química és el resultat del xoc físic, o col·lisió, de dues molècules.
* La velocitat de la reacció és proporcional al nombre de col·lisions que es produeixen per unitat de temps i de volum.
* La col·lisió serà reactiva quan tengui lloc amb una energia superior a un valor mínim.
* La distribució de les molècules, en funció de l'energia, compleix amb l'estadística de Maxwell-Boltzmann.
Es fonamenta en la teoria cinètica molecular dels gasos i considera que l'energia necessària per a l'activació de les molècules fins a un possible estat de transició, procedeix de la pròpia energia molecular, especialment de l'energia cinètica de translació de les molècules, i es transforma en energia d'activació a conseqüència del xoc amb una altra molècula, la qual també aporta la seva energia cinètica de translació.
En una reacció química elemental, com:
$\alpha A+\beta B\longrightarrow productes$
la velocitat de transformació dels reactius en productes, això és, la velocitat de reacció $v$, compleix l'expressió:
$v=k\cdot [A]^{\alpha }\cdot [B]^{\beta }$
essent $k$ la constant de velocitat i $[A]$ i $[B]$ les concentracions de cada reactiu.
Els treballs de van't Hoff i d'Svante A. Arrhenius permeteren expressar aquesta constant de velocitat com:
$k=A\cdot e^{\frac {-Ea}{R\cdot T}}$on:
    $k$: constant cinètica (depenent de la temperatura).
    $A$: factor preexponencial d'Arrhenius.
    $Ea$: energia d'activació.
    $R$: Constant universal dels gasos.
    $T$: temperatura absoluta (K).

## Referències

* ↑ Trautz, Max. Das Gesetz der Reaktionsgeschwindigkeit und der Gleichgewichte in Gasen. Bestätigung der Additivität von Cv-3/2R. Neue Bestimmung der Integrationskonstanten und der Moleküldurchmesser, Zeitschrift für anorganische und allgemeine Chemie, Volume 96, Issue 1, Pages 1 - 28, 1916, Arxivat 2020-01-26 a Wayback Machine.
* ↑ Lewis, W.C.McC. «Studies in catalysis. Part IX. The calculation in absolute measure of velocity constants and equilibrium constants in gaseous systems». J. Chem. Soc., Trans., 113, 1918, pàg. 471-492. DOI: 10.1039/CT9181300471.
* 1 2 Izquierdo Sañudo, M.C.; Peral Fernández, F. et al.. Evolución Histórica de los Principios de la Química (en castellà). UNED, 2013. ISBN 9788436268188.
# Teloma

Un teloma és una branca d'aspecte cilíndric sense fulles, que consta d'una protostela amb un cordó central de cèl·lules lignificades, d'un parènquima cortical i d'una epidermis.
És propi dels fòssils dels cormòfits més antics que es coneixen.

## Teoria telomàtica

És la teoria que explica l'origen de les fulles a partir dels telomes de les plantes vasculars primitives, mitjançant la sèrie de processos elementals de culminació, planació, concrescència i torsió.

## Referències

* ↑ Teloma a diccionari.cat
* ↑ «Teloma». Gran Enciclopèdia Catalana. Barcelona: Grup Enciclopèdia Catalana.
* ↑ Antoni Aguilella i Palasí, Antoni Aguilella i Felisa Puche Pinazo Teloma al Diccionari de Botànica
* ↑ (castellà) La teoría telomática a Guia de EstudioBPD de biología vegetal